Åsgard
        
         (petroleumsfelt)
Store norske leksikon,Teknologi og industri,Petroleum,Petroleumsutvinning,Petroleumsfelter
Åsgard er et petroleumsfelt på Haltenbanken i Norskehavet. Feltet ligger på 240–300 meters havdyp, og omfatter forekomstene Midgard, Smørbukk og Smørbukk Sør i blokkene 6406/3, 6407/2 og 3, 6506/11 og 12 og 6507/11.
Operatør er Equinor (tidligere Statoil). Funn og utbygging Feltet ble påvist i 1981, og utbyggingsplanen (PUD) ble godkjent i 1996. Produksjonsstarten var i 1999 (væskefasen) og i 2000 (gasseksportfasen).Utbyggingen omfatter undervannsbrønner, produksjonsskip for råolje og NGL (Åsgard A), lagerskip for kondensat (Åsgard C) og en flytende plattform for gass- og kondensatproduksjon (Åsgard B). Transport Olje og kondensat behandles på produksjonsskipet og lastes til havs, mens rikgassen transporteres fra produksjonsplattformen Åsgard B gjennom rørledningen Åsgard Transport til Kårstø i Rogaland. Her skilles de våte og tørre komponentene, og tørrgassen sendes til kontinentet gjennom rørledningen Europipe II. Reserver Utvinnbare reserver beregnes per 2016 til 104,7 millioner Sm3 (standard kubikkmeter) olje, 213,8 milliarder Sm³ gass, 39,2 millioner tonn NGL og 17,1 millioner Sm³ kondensat. Les mer i Store norske leksikon Åsgard Transport Norskehavet – petroleumsvirksomhet Petroleumsfeltene på norsk kontinentalsokkel Eksterne lenker Oljedirektoratets faktasider: Fakta om Åsgard Norskpetroleum.no: Åsgard